
საქართველოს პრეზიდენტის 
ბრძანებულება №116

2010 წლის 19 თებერვალი 
ქ. თბილისი
„საჯარო სამსახურის თანამდებობათა რეესტრის შესახებ“ საქართველოს პრეზიდენტის    2001 წლის 21 ივლისის №286 ბრძანებულებაში ცვლილებების შეტანის თაობაზე
1. „ნორმატიული აქტების შესახებ“ საქართველოს კანონის მე-20 მუხლის შესაბამისად, „საჯარო სამსახურის თანამდებობათა რეესტრის შესახებ“ საქართველოს პრეზიდენტის 2001 წლის 21 ივლისის №286 ბრძანებულების (სსმ III, 2001 წ., №78, მუხ. 555) პირველი პუნქტით დამტკიცებულ საჯარო სამსახურის თანამდებობათა რეესტრში შეტანილ იქნეს ცვლილებები და 103-ე, 104-ე და 105-ე მუხლები ჩამოყალიბდეს შემდეგი რედაქციით:


 „მუხლი 103. მთავარი საჯარო თანამდებობა
ა) ცენტრალური საარჩევნო კომისიის თავმჯდომარე;

ბ) ცენტრალური საარჩევნო კომისიის თავმჯდომარის მოადგილე;

გ) ცენტრალური საარჩევნო კომისიის მდივანი;

დ) ცენტრალური საარჩევნო კომისიის წევრი.


მუხლი 104. წამყვანი საჯარო თანამდებობა
ა) ცენტრალური საარჩევნო კომისიის აპარატის დეპარტამენტის უფროსი;

ბ) ცენტრალური საარჩევნო კომისიის აპარატის სამმართველოს უფროსი;

გ) ცენტრალური საარჩევნო კომისიის აპარატის მთავარი ბუღალტერი;

დ) ცენტრალური საარჩევნო კომისიის თავმჯდომარის მრჩეველი.


მუხლი 105. უფროსი საჯარო თანამდებობა
ა) საოლქო საარჩევნო კომისიის თავმჯდომარე;

ბ) საოლქო საარჩევნო კომისიის თავმჯდომარის მოადგილე;

გ) საოლქო საარჩევნო კომისიის მდივანი.“.

2. ეს ბრძანებულება ამოქმედდეს გამოქვეყნებისთანავე.

მ. სააკაშვილი

